10 หุ้นดัน SET ท้ายภาคเช้าพุ่งกว่า 10 จุด
SET ท้ายภาคเช้าพุ่งกว่า 10 จุด ตามทิศทางตลาดหุ้นตปท.รีบาวด์ โดยเมื่อ 12.00 น.ดัชนีหุ้นไทย อยู่ที่ 1,373.11จุด บวก 10.72จุด หรือ 0.79% มูลค่าการซื้อขาย 17,863.74 ล้านบาท
2 ก.ย. 2558

ผู้สื่อข่าวรายงานว่า  เมื่อเวลา 12.00 น.ดัชนีหุ้นไทย อยู่ที่ 1,373.11จุด บวก 10.72จุด หรือ 0.79% มูลค่าการซื้อขาย  17,863.74ล้านบาท ตามทิศทางตลาดหุ้นภูมิภาคที่รีบาวด์ขึ้นตามตลาดหุ้นจีน ประกอบกับมีแรงซื้อกลับเข้ามาในหุ้นกลุ่มแบงก์ สื่อสาร และพลังงาน กลับเข้ามาช่วยหนุนให้ภาพรวมบรรยากาศการลงทุนดีขึ้นหลังจากร่วงลงไปมากเมื่อวานนี้ โดยมี 10 หุ้นหนุนดัชนีดังนี้

 
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป(ประเทศไทย)กล่าวว่า ตลาดหุ้นไทยปรับตัวขึ้นกว่า 10 จุด เป็นไปในทิศทางเดียวกับดาวโจนส์ฟิวเจอร์ที่ขณะนี้ได้อยู่ในแดนบวก
ส่วนตลาดหุ้นอื่นในภูมิภาคเอเชียก็เคลื่อนไหวทั้งในแดนบวก-ลบ แม้ว่าดัชนีดาวโจนส์จะร่วงแรงเมื่อคืนที่ผ่านมา อันเนื่องมาจากความกังวลธนาคารกลางสหรัฐ(เฟด)จะปรับขึ้นอัตราดอกเบี้ย และเศรษฐกิจจีนที่ยังเป็นห่วงอยู่
 ภาพรายงานดัชนีทั่วโลก ณ เวลา 12.00 น.ขอบคุณข้อมูลจาก ASPEN
 